

OBČINA RADOVLJICA

**ŽUPAN**

Gorenjska cesta 19, 4240 Radovljica, tel.: 04 537 23 00, faks: 04 531 46 84

[www.radovljica.si](http://www.radovljica.si), e-naslov: [obcina.radovljica@radovljica.si](mailto:obcina.radovljica@radovljica.si)

Na podlagi 21. člena Zakona o lokalni samoupravi (Ur. l. RS, št. št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US in 102/24 – ZLV-K), 31. člena Statuta Občine Radovljica (DN UO, št. 188/14) in Odloka o proračunu Občine Radovljica za leto 2025 (DN UO, št. 323/24) Občina Radovljica objavlja

**JAVNI RAZPIS**

**za sofinanciranje javnih prireditev in drugih javnih dogodkov v letu 2025**

1. **Podatki o naročniku**

Občina Radovljica, Gorenjska cesta 19, 4240 Radovljica

1. **Predmet javnega razpisa**

Predmet razpisa je sofinanciranje izvedbe javnih prireditev in drugih javnih dogodkov (v nadaljevanju: prireditve):

* ki bodo v letu 2025 izvedeni na območju občine Radovljica (tudi že izvedene prireditve v letu 2025) ali
* ki bodo v letu 2025 izvedeni izven območja občine in bodo prispevali k ugledu občine ali bodo v skladu z drugimi interesi Občine Radovljica,
* ki so namenjeni občanom občine Radovljica ali jih vključujejo in prispevajo k promociji občine Radovljica,
* ki so neprofitnega značaja.

1. **Pogoji, ki jih morajo izpolnjevati prijavitelji**

Na razpis lahko kandidirajo društva, zasebni zavodi, ustanove, fundacije in zbornice, katerih osnovni namen je opravljanje nepridobitne dejavnosti, ter posamezniki (v nadaljevanju: prijavitelji):

* ki imajo sedež ali stalno prebivališče na območju občine Radovljica;
* ki prijavljajo prireditev, ki v letu 2025 ni sofinancirana na drugih razpisih Občine Radovljica;
* ki so v primeru, da so bili pogodbena stranka Občine Radovljica v zadnjih štirih letih (2021, 2022, 2023 in 2024), izpolnili vse svoje obveznosti do Občine Radovljica oziroma nimajo drugih neporavnanih obveznosti do Občine Radovljica.

Posamezniki, ki kandidirajo, morajo izkazati programsko podporo s pisno izjavo društva, zasebnega zavoda, ustanove, fundacije ali zbornice, ki (so)deluje na področju vsebine prijavljene prireditve in na območju, zajetem s tem razpisom.

1. **Posebni pogoji za sofinanciranje**

Posamezni prijavitelj lahko za sofinanciranje prijavi največ dve prireditvi.

Predmet sofinanciranja bodo samo prireditve, ki bodo v izvedene v letu 2025.

1. **Merila za ocenjevanje in vrednotenje vlog**

Ocenjevanje in vrednotenje vlog bo izvedeno v skladu z naslednjimi merili:

1. usklajenost s predmetom razpisa,

2. reference prijavitelja,

3. predvideno število obiskovalcev oziroma udeležencev,

4. utemeljitev pomembnosti za občino,

5. sodelovanje z drugimi partnerji oziroma organizacijami,

6. vključenost prostovoljnega dela,

7. delež zaprošenih sredstev in pridobljenih drugih virov glede na celotne stroške izvedbe prireditve.

Merila so ovrednotena s točkami. Način uporabe meril je priložen objavi javnega razpisa.

Prijavitelj lahko prejme do 50 % vrednosti ocenjenih celotnih stroškov izvedbe prireditve, vendar ne več kot 1.500 evrov.

1. **Okvirna višina razpisanih sredstev**

Okvirna višina razpisanih sredstev znaša 11.000 evrov. Sredstva so v proračunu zagotovljena na proračunski postavki 40173 Sofinanciranje organizacije javnih prireditev. Višina odobrenega sofinanciranja prireditev bo sorazmerna vrednosti razpisanih sredstev.

1. **Vsebina vloge in zahtevana dokumentacija**

Vloga mora vsebovati:

* izpolnjen RAZPISNI OBRAZEC;
  + - VZOREC POGODBE, ki ga prijavitelj podpiše na vsaki strani in s tem potrdi strinjanje z vsebino določil pogodbe.

Prijavitelji **posamezniki** morajo vlogi priložiti tudi izpolnjen obrazec PISNA IZJAVA o podpori in vključitvi prireditve v program društva ali druge organizacije, ki (so)deluje na področju vsebine prijavljene prireditve in na območju, zajetem s tem razpisom.

Razpisni obrazec, vzorec pogodbe in obrazec pisne izjave so na voljo v glavni pisarni Občine Radovljica (pritličje), Gorenjska cesta 19, Radovljica in na spletni strani Občine Radovljica: [www.radovljica.si](http://www.radovljica.si) (rubrika: Razpisi in objave).

Dodatne informacije: Občina Radovljica, Manca Šetina Miklič, tel. št. (04) 537 23 00 ali 537 23 23.

1. **Način prijave, rok za oddajo vlog in datum odpiranja vlog**

Vloge lahko prijavitelji oddajo osebno ali pošljejo po pošti na naslov: Občina Radovljica, Gorenjska c. 19, 4240 Radovljica v zaprti ovojnici, na kateri so navedeni:

* pripis: **»RAZPIS PRIREDITVE 2025 – NE ODPIRAJ«** in
* **naziv ter naslov prijavitelja**.

Rok za oddajo vlog je **do** **petka,** **25. 4. 2025**. Šteje se, da je prijava pravočasna, če je vloga zadnji dan roka oddana na pošti priporočeno ali osebno v glavni pisarni občine.

Vloge, ki ne bodo oddane pravočasno, bodo zavržene ter neodprte vrnjene pošiljatelju.

Odpiranje vlog bo komisija opravila do 6. 5. 2025. Odpiranje vlog ni javno.

1. **Obravnava vlog ter obvestilo o izboru**

Odpiranje vlog ter njihovo ocenjevanje in vrednotenje bo opravila komisija, ki jo imenuje župan.

Če prijavitelji ne bodo oddali popolnih vlog, bodo pozvani k dopolnitvi. Rok za dopolnitev je 5 dni od prejema poziva za dopolnitev. Vloge, ki ne bodo oddane pravočasno ali jih ne bodo vložile upravičene osebe ali bodo nepopolne po roku, določenem za dopolnitev, bodo s sklepom zavržene.

Komisija bo na podlagi meril za sofinanciranje ocenila popolne vloge in pripravila predlog za njihovo sofinanciranje. Na tej podlagi bo direktorica občinske uprave izdala odločbo, s katero bo odločila o odobritvi ter deležu sofinanciranja ali o zavrnitvi sofinanciranja posamezne vloge. Zoper odločbo lahko prijavitelj v roku 15 dni po prejemu vloži pritožbo, o kateri odloči župan Občine Radovljica. Vložena pritožba ne zadrži podpisa pogodbe z drugimi izbranimi prijavitelji.

O izidih razpisa bodo prijavitelji obveščeni najkasneje v roku 60 dni po zaključenem roku za oddajo vlog na razpis. Na podlagi dokončne odločbe bo s prijavitelji, ki jim bo priznano sofinanciranje, sklenjena pogodba o sofinanciranju.

Številka: **41006-0001/2025**-2

Datum: 11. 2. 2025

Ciril Globočnik

ŽUPAN